CELEX: 62022TN0075
Language: et
Date: 2022-02-11 00:00:00
Title: Kohtuasi T-75/22: 11. veebruaril 2022 esitatud hagi – Prigozhin versus nõukogu

4.4.2022   
            
            
               ET
            
            
               Euroopa Liidu Teataja
            
            
               C 148/35
            
         
      11. veebruaril 2022 esitatud hagi – Prigozhin versus nõukogu
      (Kohtuasi T-75/22)
      (2022/C 148/47)
      Kohtumenetluse keel: prantsuse
      
         Pooled
      
      
         Hageja: Yevgeniy Viktorovich Prigozhin (Peterburi, Venemaa) (esindaja: advokaat M. Cessieux)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tunnistada Yevgeniy Viktorovich Prigozhini hagi vastuvõetavaks ja
               
            hagejat puudutavas osas
      
                  —
               
               
                  tühistada nõukogu 13.detsembri 2021.aasta otsus (ÜVJP) 2021/2197, millega muudetakse otsust (ÜVJP) 2020/1999, mis käsitleb inimõiguste raske rikkumise vastu suunatud piiravaid meetmeid;
               
            
                  —
               
               
                  tühistada nõukogu 13.detsembri 2021.aasta rakendusmäärus (EL) 2021/2195 millega rakendatakse määrust (EL) 2020/1998, mis käsitleb inimõiguste raske rikkumise vastu suunatud piiravaid meetmeid;
                  kuivõrd need kaks otsust tuvastavad teda kui Wagner Groupi rahastajat;
               
            
                  —
               
               
                  otsustada, et igal juhul tuleb Yevgeniy Viktorovich Prigozhini nimi viivitamatult vaidlustatud aktidest kustutada;
               
            
                  —
               
               
                  mõista kohtukulud välja Euroopa Liidu Nõukogult vastavalt Üldkohtu kodukorra artiklitele 87 ja 91.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on rikutud põhjendamiskohustust: hageja väidab, et nõukogu ei ole vaidlustatud aktides järginud põhjendamiskohustust, kuna ta ei esitanud ühtegi täpset tõendid, mis põhjendaks hageja nime kandmist vaidlustatud otsuste korpusesse.
               
            
                  2.
               
               
                  Teine väide, et on kuritarvitatud võimu. Hageja väidab sellega seoses, et kuna puuduvad tõendid, mis põhjendaks tema kirjeldamist kui „Wagner Groupi rahastaja“, sai nõukogu teda üksnes kaudselt nimetada Wagner Groupi kande põhjenduses ning nõukogu on seega moonutanud meetmega algul taotletud eesmärki.
               
            
                  3.
               
               
                  Kolmas väide, et on tehtud ilmne hindamisviga. Hageja väidab, et ta ei ole Wagner Groupi rahastaja ja tal ei ole selle üksusega mingeid seoseid.
               
            
                  4.
               
               
                  Neljas väide, et on rikutud põhiõigusi. Hageja märgib, et kandes tema nime Wagner Groupi kande põhjendusse, rikkus nõukogu Euroopa inimõiguste konventsiooni artikleid 10, 6 ja 13.